system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Cipru?
assistant
Cipru (în , în ; ), oficial Republica Cipru (în , în ), este o țară insulară în Marea Mediterană, membră a Uniunii Europene. Este situată la sud de Turcia, la vest de Siria și Liban, la nord-vest de Israel și Fâșia Gaza, la nord de Egipt și la est de Grecia.

Cele mai vechi rămășite umane de pe insula Cipru datează din mileniul al X-lea î.e.n., precum cele din satul neolitic Khirokitia. În Cipru se găsesc unele dintre cele mai vechi puțuri de apă din lume. Cipru a fost colonizat de către micenienii greci în două valuri, în mileniul al II-lea î.e.n.. Situat într-o locație strategică în Orientul Mijlociu, acesta a fost ulterior ocupat de mai multe puteri majore, precum Imperiul Asirian, Egiptul Antic și Imperiul Persan, după care a fost capturat în anul 333 î.e.n. de către Alexandru cel Mare. Ulterior a fost sub ocupație a Egiptului Ptolemaic, Imperiului Roman și Bizantin, califatele arabe (pentru o perioadă scurtă), dinastia franceză Lusignan și Veneției, după care a fost sub ocupație otomană timp de peste trei secole între 1571 și 1878 (de jure până în 1914).

Ciprul a fost plasat sub administrație britanică în 1878 și anexat oficial de Marea Britanie în 1914. Partiția Ciprului și crearea unui stat turc în nordul insulei a devenit o politică a liderilor ciprioți turci și a Turciei începând cu anii 1950. Liderii turci au promovat anexarea Ciprului de către Turcia deoarece ei considerau Ciprul ca fiind o "extensie a Anatoliei"; Pe de alta parte, încă din secolul al XIX-lea,  majoritatea ciprioților greci și biserica ortodoxă promovau unirea cu Grecia, care a devenit o politică națională greacă în anii 1950. În urma violențelor naționaliste din anii 1950, Ciprul a obținut independența în 1960. Cu toate acestea, violența intercomunala dintre ciprioții greci și ciprioții turci a continuat și după obținerea independenței, în urma cărora mai mult de 25.000 de ciprioți turci au devenit refugiați. La 15 iulie 1974, o lovitură de stat a fost organizată de naționaliștii greci ciprioți și de o parte a juntei militare din Grecia într-o încercare de a uni Ciprul cu Grecia. Această acțiune a precipitat invazia turcă a Ciprului, care a condus la capturarea teritoriului actual al Ciprului de Nord. În perioada invaziei și de după, peste 150.000 de ciprioți greci și 50.000 de ciprioți turci au fost refugiați în partea sudică respectiv nordică a insulei. Republica Turcă a Ciprului de Nord este creată în anul 1983 în partea de nord a insulei. Aceste evenimente și situația politică care a rezultat în urma invaziei sunt chestiuni care se dispută și astăzi.

Republica Cipru are suveranitate de jure asupra insulei Cipru și apelor din jur, cu excepția bazelor militare britanice Akrotiri și Dhekelia, administrat ca zone de suveranitate. Cu toate acestea, Republica Cipru este de facto împărțită în două părți principale; zona de sub controlul efectiv al Republicii, care cuprinde circa 59% din suprafața insulei, și zona de nord, administrată de Republica Turcă a Ciprului de Nord, care este recunoscută doar de Turcia, acoperind aproximativ 36% din suprafața insulei. Comunitatea internațională consideră că partea de nord a insulei este teritoriu al Republicii Cipru sub ocupație de către forțele armate turcești.

Cipru este o destinație turistică majoră în Marea Mediterană. Cipru are o economie avansată, cu venituri ridicate și un Indice al Dezvoltării Umane foarte ridicat. Republica Cipru este un membru al unor organizații internationale precum Francofonia și Comunitatea Națiunilor și a fost un membru fondator al Mișcării Țărilor Nealiniate, până când a aderat la Uniunea Europeană la data de 1 mai 2004. La data de 1 ianuarie 2008, Republica Cipru a aderat la zona euro.

Istorie 

Insula Cipru a cunoscut numeroase stăpâniri în decursul istoriei: asiriană, egipteană, persană, romană, bizantină. În secolul al XII-lea a fost ocupată de cruciați până în 1489, când a trecut sub stăpânirea Republicii Venețiene. În 1571 a fost ocupată de Imperiul Otoman, iar în 1878 de Imperiul Britanic. La 16 august 1960 Ciprul a obținut independența de stat, constituindu-se ca republică federală binațională (greacă și turcă), în cadrul Commonwealth-ului Britanic.

În august 1974 arhiepiscopul Makarios, președintele țării, a fost înlăturat de la putere de simpatizantii mișcării Enosis, având ca scop unirea cu Grecia. Serviciile secrete turcești au aflat de intenție și, în noaptea dinaintea declarării anexării Ciprului la Grecia, trupele turcești au invadat partea de nord a Ciprului, locuită predominant de turci, instaurând în 1983 Republica Turcă a Ciprului de Nord și alungând pe toți grecii. Cei din sud au reacționat în același fel și i-au alungat în nord pe toți turcii. Situația s-a perpetuat până în zilele noastre. Actul nechibzuit a declanșat așa-numita „criză cipriotă”. Republica Turcă a Ciprului de Nord este recunoscută numai de Turcia din prima săptămână de la înființare.

La 1 ianuarie 2008 a adoptat moneda euro.

În data de 17 februarie 2008 a avut loc primul tur al alegerilor prezidențiale. Comunistul Dimitris Christofias a fost ales președinte în al doilea tur de scrutin, desfășurat în data de 24 februarie 2008.

Din 2013 președinte al Ciprului este creștin-democratul Nikos Anastasiades.

Organizare administrativă 

 Districtul Famagusta
 Districtul Kyrenia
 Districtul Larnaca
 Districtul Limassol
 Districtul Nicosia
 Districtul Paphos

Economie 
 Categorii de teren: agricol 434000 ha (46,9%) din care 80000 ha irigate, pășuni 93000 ha (10,1%), păduri 171000 ha (18,5%).
 Resurse: grâu, cartofi, vin, măsline, citrice, tutun, bumbac, lemn, ovine, caprine, asini, porcine, lână, produse lactate, piei, pește, cupru (25200t/1962), pirite de fier, crom, sulf, azbest, ciment, textile (mătase).
 Export: citrice, vin, minereuri de cupru, fier și crom, bumbac, lână, brânzeturi.

Geografie 

Cipru este a treia insulă ca mărime din Marea Mediterană după Sicilia și Sardinia. Este localizată în estul Mării Mediterane în sudul Turciei. Insula Cipru este situată în regiunea Orientului Mijlociu, în Marea Mediterană, delimitată în teritoriu de Siria în Est și Turcia în nord..

Patrimoniul cultural mondial 
Pe lista patrimoniului mondial UNESCO sunt incluse următoarele obiective culturale din Cipru:
 Situl arheologic de la Paphos (1980)
 Bisericile cu picturi murale din regiunea Troodos (1985, 2001) (Kykkos ș.a.)
 Vestigiile arheologice de la Choirokoitia (1998)

Galerie de imagini

Note explicative

Note

Bibliografie

 
 
 
 
 
 
 
 
 
 
 
 
 
 
 
 
 
 
 
 
 
 Sacopoulo, Marina (1966). Chypre d'aujourd'hui. Paris: G.-P. Maisonneuve et Larose. 406 p., ill. with b&w photos. and fold. maps.

Vezi și 
 Republica Turcă a Ciprului de Nord
 Invazia turcă din Cipru
 Locuri din patrimoniul mondial UNESCO
 Clima Ciprului
 Akrotiri și Dhekelia
 Choirokoitia
 Afrodita
 Kyrenia
 Paphos
 Nicosia
 Limassol
 Larnaca

Legături externe 

 
 
 Republica Cipru la MAE.ro
 Timeline of Cyprus by BBC
 Cyprus  from UCB Libraries GovPubs
 Cyprus information from the United States Department of State includes Background Notes, Country Study and major reports
 
 Cyprus profile from the BBC News
 The UN in Cyprus
 Cypriot Pottery, Bryn Mawr College Art and Artifact Collections

Guvernare
 Cyprus High Commission Trade Centre – London
 Cypriot Diaspora Project
 Republic of Cyprus – English Language 
 Constitution of the Republic of Cyprus
 Press and Information Office 
 Annan Plan at annanplan.com
 Chief of State and Cabinet Members 
 Cyprus Elections to European Parliament 

Turism
 Read about Cyprus on visitcyprus.com – the official travel portal for Cyprus
 AroundCyprus.net – Interactive virtual guide featuring attractions and activities on the island
 Cyprus informational portal and open platform for contribution of Cyprus-related content – www.Cyprus.com
 

 Publicații oficiale
 The British government's Foreign Affairs Committee report on Cyprus.
 Letter by the President of the Republic, Mr Tassos Papadopoulos, to the UN Secretary-General, Mr Kofi Annan, dated 7 June, which circulated as an official document of the UN Security Council 
 Legal Issues arising from certain population transfers and displacements on the territory of the Republic of Cyprus in the period since 20 July 1974 
 Address to Cypriots by President Papadopoulos (FULL TEXT)
 The Republic of Cyprus Press and Information Office, Aspects of the Cyprus Problem 
 European Court of Human Rights Case of Cyprus v. Turkey (Application no. 25781/94) 
 Materiale aflate în domeniul public, disponibile în arhivele Library of Congress Country Studies
 
 Official Cyprus Government Web Site
 Embassy of Greece, USA – Cyprus: Geographical and Historical Background 
 Cipru - descriere
 Cipru
 Cultura și istoria Ciprului 
 Cipru
 Muzee in Cipru
 Biserica Ortodoxă a Ciprului
 Ziua Națională a Ciprului, 1 octombrie 2009, Amos News
 Timpul nu mai are răbdare cu Cipru, 27 iulie 2011, Eliza Frâncu, Adevărul
 La nord de Nicosia , 31 martie 2011, Razvan Marc, România liberă
 La nord de Nicosia (2) , 7 aprilie 2011, Razvan Marc, România liberă

 
Țări din Europa
Țări din Orientul Mijlociu
Insule din Marea Mediterană
State insulare
Eponime ale elementelor chimice